எனக்கு இரண்டே விஷயங்கள்தான் பாதிப்பை ஏற்படுத்தின. அந்த அப்பாவின் முயற்சிகளை எண்ணிப் பார்த்தேன். தன் மகளின் உயிரைக் காப்பாற்றுவதற்காக ஊர் பேர் தெரியாதவர்களிடம் கூட தன் சுயம் பற்றி துளியும் கவலையின்றி, கண்கலங்கி உதவி கேட்டுத் தீர்த்த அந்த அப்பாதான் உண்மையிலேயே அப்பா. ஒரு நடத்தர குடும்பத் தலைவன், தன் இளம் பெண், மனைவியை அருகில் வைத்துக்கொண்டு முன்பின் தெரியாதவரிடம் மண்டியிடும் நிலை இருக்கிறதே... தான் ஒரு மனிதன் என்ற எண்ணத்தையே தூக்கிக் கிடாசிப் போட்ட மேன்மையானவர்களுக்குத்தான் அதைப்போன்ற அணுகுமுறை சாத்தியம். அப்படி ஒரு நிலைக்குத் தள்ளக்கூடிய வல்லமை படைத்த பொருளுக்குப் பெயர் 'பணம்'.